stanford-oval/wikipedia huggingface dataset:
Alatornion Pirkat

Alatornion Pirkat on Tornion kaupungissa toimiva urheiluseura. Seura on perustettu 16. joulukuuta 1966, jolloin seuran tuolloinen kotikunta Alatornio oli vielä itsenäinen kunta. Seuran perustivat kolme kyläseuraa: Alatornion Urheilijat, Kaakamon Urheilijat ja Pirkan Pojat. Seuran lajivalikoimaan tulivat yleisurheilu, hiihto, suunnistus, painonnosto, pyöräily ja lentopallo. Vuonna 1971 Alatornion Pirkkoihin liittyi Tornion Rasti-Pirkat ry ja vuonna 1980 Sattajärven Sampo. Nykyinen seuran jäsenmäärä on hieman yli 2 000 henkilöä.
Alatornion Pirkat on saavuttanut näkyvimmät tuloksensa hiihdossa. Jari Isometsä, Ari Palolahti ja Sami Jauhojärvi ovat hiihdossa menestyneimpiä. Hyviä tuloksia on saavutettu myös nuorisourheilussa ja kasvattajaseurana.
Aiheesta muualla

Kotisivut (Arkistoitu – Internet Archive)
Soudun Euroopan-mestaruuskilpailut

Soudun Euroopan-mestaruuskilpailut ovat kansainvälisen soutuliiton vuosittain järjestämät soutukilpailut, joissa voittajat palkitaan Euroopan mestareina. EM-kilpailuihin voivat osallistua lajiliiton eurooppalaiset jäsenmaat ja Israel. Ensimmäiset soudun EM-kilpailut kilpailtiin vuonna 1893. Niissä kilpailtiin maailmansotia lukuun ottamatta keskeytyksettä vuoteen 1973 asti. Vuosina 1974–2006 kilpailtiin vain maailmanmestaruuskilpailuissa. EM-kilpailuja on jatkettu jälleen vuodesta 2007 vuosittain.
Aiheesta muualla

Kuvia tai muita tiedostoja aiheesta Soudun Euroopan-mestaruuskilpailut Wikimedia Commonsissa
Anam

| Anam Clannad |
| --- | --- | --- |

LP-levyn kansikuva.
Studioalbumin tiedot
 Äänitetty : Woodtown Manor, Dublin   Woolhall Studios, Beckington
 Julkaistu: 1990
 Formaatti: LP
 Tuottaja(t): Ciarán Brennan   Paul Ridout
 Tyylilaji: Folk-rock
 Kesto: 37.56
 Levy-yhtiö: BMG Records (UK)
Clannadin muut julkaisut
| The Angel and the Soldier Boy 1989 | Anam 1990 | Banba 1993 |
Anam on irlantilaisen Clannad-yhtyeen studioalbumi, jonka on julkaissut BMG Records vuonna 1990. Tuottaja ja kappaleiden sovittaja on Ciarán Brennan. Toisena tuottajana ja tietokoneen ohjelmoijana on Paul Ridout. Levy on äänitetty Irlannin Dublinissa Woodtown Manorissa ja Englannin Beckingtonissa Woolhall-studioilla. Äänittäjä ja miksaaja on Pearse Dunne apulaisenaan Woolhallissa Lorraine Francis. Levykannen ja valokuvan toteutukseen ovat osallistuneet Dee Brennan, Carol Diver ja Tim Jarvis.
Kappaleet > Levy 1

1. Rí na cruinne – 3:58
2. Anam – 4:00
3. In Fortune's Hand – 3:52
4. The Poison Glen – 3:51
5. Wilderness – 2:04
Kappaleet > Levy 2

1. Why Worry – 4:25
2. Úirchill an chreagáin – 4:18
3. Love and Affection – 4:54
4. You're the One – 3:52
5. Dobhar – 2:42
Kappaleet on julkaissut Clannad Music / B.M.G. Music Ltd.
Avauskappale "Rí na cruinne" on omistettu musiikkiprojektille One World One Voice, joka on keskittynyt maailman ympäristöongelmiin. Kappaleen "Úirchill an chreagáin" sanat on kirjoittanut 1700-luvulla Art Mac Cúmhaighe, ja se on aisling, jossa naispuolinen ilmestys kutsuu runoilijaa vielä koskemattomaan hunajansuloiseen maahan. Kappaleet "Wilderness" ja "Dobhar" ovat instrumentaaleja.
Muusikot

Clannad:
Máire Brennan – laulu, harppu
Ciarán Brennan – laulu, kontrabasso, sähköbasso, kitara, piano/syntetisaattori
Padraig Duggan – mandola, huuliharppu, akustinen kitara
Noel Duggan – kitara
Lisäksi mukana ovat:
Mel Collins – saksofonit
Paul Moran – rummut ja muut lyömäsoittimet
Ian Parker – kosketinsoittimet
Anton Drennan – sähkökitara, dobro
Bridín Brennan – lauluharmoniat
Vinnie Kilduff – puupilli bansari
Suomen startup-yhteisö

Suomen startup-yhteisö ry:n tavoitteena on "rakentaa Suomesta maailman paras startup- ja kasvuyritystoiminnan ekosysteemi". Yhdistys itse uskoo, että kasvuyhtiöistä muodostuu vuoteen 2030 mennessä Suomen talouden uusi tukijalka, joka vastaa kooltaan koko metsä- tai metallisektoria. 100 suomalaista kasvuyritystä ja pääomasijoittajaa perustivat yhdistyksen lokakuussa 2021. Yhdistyksen toimitusjohtajaksi valittiin Riikka Pakarinen ja ensimmäisiin jäsenyrityksiin esimerkiksi Aiven, Smartly Solutions, Supercell ja Wolt.
Amerikanjapanilaiset

| Amerikanjapanilaiset |
| --- | --- |
Väkiluku:  1 469 637 (0,44 prosenttia Yhdysvaltain väestöstä) (2019)
Asuinalueet:  Havaiji, Yhdysvaltain länsirannikko ja koillisosat
Kielet:  amerikanenglanti ja japani
Uskonnot:  uskonnottomuus, protestantismi ja buddhalaisuus
Amerikanjapanilaiset (engl. Japanese Americans, jap. 日系アメリカ人, Nikkei Amerikajin) on Yhdysvaltoihin muuttaneista japanilaisista ja heidän jälkeläisistään koostuva väestöryhmä. Amerikanjapanilaisena itseään pitäviä ihmisiä oli Yhdysvaltain vuoden 2010 väestönlaskennassa 763 325. Selvästi suurimmat amerikanjapanilaiset väestöt asuivat Kaliforniassa, jossa heitä oli 272 528, sekä Havaijilla, jossa heitä oli 185 502.
Historia

Maahanmuutto Japanista Yhdysvaltoihin alkoi suuressa määrin 1860-luvulla Meiji-restauraation modernisoidessa japanilaista yhteiskuntaa, ja antaessa japanilaisten liikkua vapaammin. Muutto kohdistui aluksi erityisesti Havaijiin. Kiinalaisten maahanmuuttoa rajoittaneen Chinese Exclusion Act -lain astuttua voimaan vuonna 1885 japanilaisilla maahanmuuttajilla korvattiin osittain Yhdysvalloissa aiemmin yleisesti halpana työvoimana käytettyjä amerikankiinalaisia, kunnes vuoden 1908 Yhdysvaltain ja Japanin välinen epävirallinen sopimus sekä vuoden 1924 Yhdysvaltain uudistettu maahanmuuttolaki rajoitti huomattavasti myös japanilaisten muuttoa.
Toisen maailmansodan aikana arviolta noin 120 000 amerikanjapanilaista alkuperää olevaa Yhdysvaltain kansalaista sekä Yhdysvalloissa asuvaa Japanin kansalaista eristettiin ja vangittiin internointileireihin.
Aiheesta muualla

Wikimedia Commonsissa on kuvia tai muita tiedostoja aiheesta .
Alajärv (Väimela)

| Alajärv |
| --- | --- |
 Näkymä järven pohjoispäästä elokuussa 2012
Valtiot:  Viro
Maakunnat:  Võrumaa
Kunnat:  Võrun kunta
Koordinaatit:  57°53′26″N, 27°01′11″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Väiso peakraavin valuma-alue
Järveen tulevat joet:  Väiso peakraav
Laskujoki:  Väiso peakraav 
Järvinumero:  VEE2125400
Mittaustietoja
Pinnankorkeus:  72,5 m  mpy. 
Pituus:  0,76 km  
Leveys:  0,13 km  
Rantaviiva:  1,915 km  
Pinta-ala:  7,8 ha  
Tilavuus:  0,00012 km³  
Keskisyvyys:  1,6 m  
Suurin syvyys:  2,5 m  
Saaria:  ei saaria 
 fiAlajärv 
Heinäkuu 2012
Pengerpolun lyhyt silta lokakuussa 2008.
Alajärv (myös Väimela Alajärv, Väike Väimela järv, Ala-Väimela järv ja Väimela Väikejärv ) on Virossa Võrumaalla Võrun kunnan Väimelan kauppalassa sijaitseva järvi. Sen alapäässä on pato, jolla järven vedenpintaa voidaan säännöstellä.
Maantietoa

Järvi on 760 metriä pitkä, 130 metriä leveä, ja sen pinta-ala on 7,8 hehtaaria. Se on muodostunut peltomaiden keskellä sijaitsevaan loivaan laaksoon ja järven ympäristössä on pienen Väimelän kauppalan asuinalue ja sen teollisuutta. Järven koillisranta on muita rantoja jyrkempi . Järven rannat ovat kaava-aluetta, mutta sen rantaan ylettyy myös kaksi metsäpalstaa. Pohjoisrannalla on toiminut nyttemmin rapistunut Väimelan kartano. Laakson toinen järvi Mäejärv sijaitsee Võrun ja Põlvan välisen maantien toisella puolella. Rannakkaisesti maantien kanssa ylittää järven pieni pengerretty polku, jossa on lyhyt silta.
Luontoarvoja ja luokittelu

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (vir. keskmise karedusega kihistumata veega järv). Järvi luokitellaan limnologisesti kasvillisuudeltaan rehevöityneeksi (vir. makrofüüdijärv tai suurtaimerikas järv, MF), jolloin sekä pohja- ja rantakasvillisuus että kelluvalehtinen kasvillisuus kukoistaa. Tällaiset järvet ovat yleensä myös matalia.
Järvi on hyvin matala. Sen syvin kohta on 2,5 metriä syvä ja keskisyvyys on 1,6 metriä. Sen rannat ovat mutapohjaisia ja järven keskellä on mutakerroksen paksuudeksi mitattu 18 metriä, mikä on Viron paksumpia mitattuja kerroksia . Vedenväri on keltainen ja näkösyvyys on 1,0 metriä. Vesi sekoittuu hyvin ja mutapohjan takia sen vesi lämpenee herkästi. Siinä on runsaasti vesikasvillisuutta, mikä pitää myös kalaston lajirikkaana. Järvessä elää ainakin särki, ahven, hauki, lahna, kiiski, suutari, ruutana, sorva, salakka, turpa, made, törö, ankerias ja kuha. Joskus saadaan saaliiksi myös karppia.
Vesistösuhteita

Alajärv kuuluu Väiso peakraavin valuma-alueeseen, jossa Väiso peakraav on Võhandu jõen sivu-uoma. Järvi on peakraavin läpivirtausjärvi. Ylemmästä Mäejärvestä tulee pääosa siihen virtaavasta vedestä. Järvien välinen oja on 20 metriä pitkä ja se tulee järven luoteispäähän. Siihen on johdettu kauppalan alueelta kolme muuta lyhyttä ojaa. Laskuoja alkaa järven kaakkoispäästä, josta on matkaa Võhandu jõelle 2,8 kilometriä. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

↑  Järven tilavuus on laskettu kertomalla järven pinta-ala sen keskisyvyydellä. Tämä ei ole viranomaisten määrittämä arvo!
1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
↑  Tieto on peräisin vironkielisesta artikkelista et:Väimela Alajärv, mutta sitä ei ole voitu vahvistaa muista lähteistä.
Aiheesta muualla

Hindrikson, Merike & al.: Väiso peakraavi, Väimela Mäejärve ja Alajärve uuringud (PDF), 2014
Annapolisin konventti

Annapolisin konventti oli Marylandin Annapolisissa syyskuussa 1786 järjestetty kokous, joka edelsi Yhdysvaltain perustuslain säätämistä. Kokoukseen osallistui viiden osavaltion edustajia, jotka pohtivat valtioliittoa vaivanneiden ongelmien ratkaisemista. Sitä olivat edeltäneet Marylandin ja Virginian edustajien aiemmat kokoukset, joissa oli selvitelty mahdollisuuksia parantaa liikenneoloja Potomac-joella. Annapolisin konventissa Alexander Hamilton esitti murskaavaa arvostelua maassa vallitsevasta poliittisesta kaaoksesta, joka johtui vahvan keskushallituksen puuttumisesta. Konventti päätyi siihen tulokseen, että kansallisia taloudellisia kysymyksiä ei olisi mahdollista ratkaista kunnolla tekemättä muutoksia maan silloisena perustuslakina toimineisiin konfederaatioartikloihin. Koska kokous ei katsonut itsellään olevan valtuuksia muutoksista päättämiseen, se esitti kaikille osavaltioille kutsun lähettää edustajansa seuraavana vuonna Philadelphiassa järjestettävään laajempaan kokoukseen. Tästä kokouksesta tuli perustuslaillinen konventti, joka laati Yhdysvalloille sen nykyisen perustuslain.
Stolitshnaja (albumi)

| Stolishnaja Folkswagen |
| --- | --- | --- |

Studioalbumin tiedot
 Äänitetty : loppuvuosi 2001 Joensuun Noljakka ja Varaslampi; Kappale ”Pojezd v ogne” äänitetty 3. marraskuuta 2001.
 Julkaistu: 29. marraskuuta 2001
 Formaatti: CD
 Tyylilaji: folk rock
 Kesto: 32.04
 Levymerkki: Levyasema Lempi
Folkswagenin muut julkaisut
|   | Stolishnaja 2001 | Matkaselän asemalla 2003 |
Stolitshnaja on suomalaisen Folkswagen-yhtyeen CD-R-albumi ja kaikkiaan ensimmäinen äänite. Se julkaistiin 29. marraskuuta 2001. Yhtye oli tuolloin vielä duo, jonka muodostivat Timo Munne ja Suonna Kononen.
Kappaleet

Kaikki kappaleet sovittanut Folkswagen.
Pojezd v ogne (säv. ja san. Boris Grebenshtshikov)
Brilliantovye darogi (säv. Vjatsheslav Butusov, san. Ilja Kormiltsev)
Kamtshatka (säv. ja san. Viktor Tsoi)
U imperatora Nerona (säv. ja san. Boris Grebenshtshikov)
Brodjaga (säv. ja san. Juri Shevtshuk)
Zhazhda (säv. Vjatsheslav Butusov, san. Ilja Kormiltsev)
Goluboi ogonjok (säv. ja san. Boris Grebenshtshikov)
Kosmodromy opusteli (säv. ja san. Maksim Koshelev & Revolver)
New Yorkskie stradanija (säv. ja san. Boris Grebenshtshikov)
Zvezda po imeni Solntse (säv. ja san. Viktor Tsoi)
Pojezd v ogne (live) (säv. ja san. Boris Grebenshtshikov)
Kokoonpano

Timo "Timofej Karlovitsh" Munne – laulu, akustinen kitara
Suonna "Semjon Semjonovitsh" Kononen – akustinen kitara, huuliharppu, mandoliini, taustalaulu, laulu (4)
André Ventura

| André Ventura |
| --- | --- |
 Ventura vuonna 2021.
Chegan puheenjohtaja
 2019–  
Edeltäjä:  perustettu
Kansanedustaja
 2019–  
Henkilötiedot
Koko nimi:  André Claro Amaral Ventura
Syntynyt: 15. tammikuuta 1983 (ikä 41)
Tiedot
Puolue:  Chega
Muut puolueet:  PSD (2017–2019)
Koulutus:  juristi
Uskonto:  katolisuus
André Claro Amaral Ventura (s. 15. tammikuuta 1983) on portugalilainen poliitikko ja äärioikeistolaisen Chega-puolueen puheenjohtaja. Ventura on koulutukseltaan lakimies ja tuli tunnetuksi jalkapalloselostajana Portugalin televisiossa. Hän aloitti poliittisen uransa Lissabonin paikallispolitiikassa sosiaalidemokraattisen puolueen riveissä, mutta perusti vuonna 2019 oman Chega-puolueensa ("chega" tarkoittaa portugaliksi "nyt riittää").
Poliittisia kantoja

Venturalla on tapana esiintyä populistisesti ja haukkua korruptiota sekä vastustaa maahanmuuttoa. Hän on myös esimerkiksi vaatinut pedofiilien kemiallista kastrointia. Ventura ihailee muun muassa Donald Trumpia ja Jair Bolsonaroa.
Erityisesti Venturan näkemykset romaneista ovat herättäneet huomiota. Hän on nimittänyt heitä hyvinvointijärjestelmää väärinkäyttäviksi rikollisiksi. Koronaviruspandemian aikana Ventura ehdotti erillisiä eristystoimia romaniyhteisöille. Ventura on myös tuomittu sakkoihin romaneja koskevista sosiaalisen median kirjoituksistaan.
Vuonna 2020 Ventura käski LIVRE-puolueen guinealais-portugalilaista kansanedustajaa Joacine Katar Moreiraa "palaamaan kotimaahansa" tämän ehdotettua, että portugalilaiset museot palauttaisivat hallussaan olevia esineitä entisiin Portugalin siirtomaihin.
Venturan mukaan islam on uhka Euroopalle.
Ura

Chega valittiin Portugalin parlamenttiin eli tasavallan kokoukseen vuonna 2019 puolueensa ainoana edustajana. Vuoden 2021 presidentinvaaleissa Ventura tuli kolmanneksi 11,9 prosentin ääniosuudella.
Yksityiselämä

Ventura on naimisissa. Hänellä ei ole lapsia.
Aiheesta muualla

Kuvia tai muita tiedostoja aiheesta André Ventura Wikimedia Commonsissa
Antti Arjanne

Antti Arjanne on kiinteistöneuvos, Suomen Vuokranantajat ry:n kunniapuheenjohtaja ja kiinteistö- ja asuntosijoittaja. Arjanne aloitti asuntosijoittamisen 1960-luvun puolivälissä.
Vuonna 1999 Arjanne perusti Suomen Vuokranantajat ry:n, ja toimi sen puheenjohtajana vuosina 1999−2013.
Suomen Kiinteistöliitto myönsi Arjanteelle hopeisen kiinteistömitalin 2013. Kyseessä oli kolmas myönnetty hopeinen kiinteistömitali kautta aikain vuonna 1907 perustetun järjestön historiassa. Tasavallan presidentti myönsi Arjanteelle kiinteistöneuvoksen arvonimen vuonna 2010.
Steven Lindsey

| Steven Wayne Lindsey |
| --- | --- |

Henkilötiedot
Syntynyt: 24. elokuuta 1960 (ikä 64) Arcadia, Los Angelesin piirikunta, Kalifornia
Kansalaisuus:  yhdysvaltalainen
Ammatti:  hävittäjälentäjä
Ura
Tyyppi:  NASAn astronautti
Tila:  aktiivinen
Aika avaruudessa:  62 päivää 22 tuntia 33 minuuttia
Lennot

:  STS-87
 
:  STS-95
 
:  STS-104
 
:  STS-121
 
:  STS-133
 
Eversti Steven Wayne Lindsey (s. 24. elokuuta 1960) on NASAn astronautti ja viiden avaruussukkulalennon veteraani. Hän on kansallisuudeltaan yhdysvaltalainen.
Sotilasura

Lindsey on Yhdysvaltain ilmavoimien upseeri. Hän on toiminut hävittäjälentäjänä,  lennonopettajana ja laivueen komentajana. Hän on myös koelentäjä. Lindsey on opiskellut ilmailuteknologiaa ja toiminut aseupseerina. Hän on lentänyt yli  4500 tuntia yli 50 erilaisella lentokoneella.
Avaruuslennot

Lindseyn aloitti maaliskuussa 1995 NASAn astronauttikoulutuksen. Hän toimi avaruussukkulalentojen STS-87 (1997) ja STS-95 (1998)  pilottina ja lentojen STS-104 (2001) ja STS-121 (2006) komentajana. Hän toimi myös avaruussukkula Discoveryn viimeisen avaruuslennon STS-133:n (2011) komentajana.
Lindsey on toiminut NASAn astronauttitoimistossa teknisissä ja johtotehtävissä. Syyskuusta 2006 lokakuuhun 2009 hän toimi astronauttitoimiston tärkeimmässä virassa, sen johtajana  (Chief of the NASA Astronaut Office).
Lindsay on naimisissa Diane Renee Lindseyn (o.s. Trujillo) kanssa. Heillä on kolme lasta.
Lindsay ilmoitti 14. heinäkuuta 2011 jättävänsä NASAn ja siirtyvän yksityisen sektorin palvelukseen.
Aiheesta muualla

Kuvia tai muita tiedostoja aiheesta Steven Lindsey Wikimedia Commonsissa
NASAn elämäkerta (englanniksi)
Saceacts.de:n elämäkerta (englanniksi)
Lindseyn lentoa STS-133 edeltanyt haastattelu (Arkistoitu – Internet Archive) (7.10.2010) (myös YouTube-videona, 47 min 24 s) (englanniksi)
Lindseyn lentoa STS-121 edeltanyt haastattelu (Arkistoitu – Internet Archive) (23.2.2006) (englanniksi)
Lindseyn lentoa STS-121 edeltanyt haastattelu (Arkistoitu – Internet Archive) (11.8.2005) (englanniksi)
Soudun maailmanmestaruuskilpailut

Kaukajärven soutustadion
Soudun maailmanmestaruuskilpailut kilpailtiin ensimmäisen kerran vuonna 1962. Aluksi ne järjestettiin joka neljäs vuosi, mutta vuodesta 1974 lähtien kisat on järjestetty joka vuosi olympiavuosia lukuun ottamatta. Vuodesta 1996 lähtien on olympiavuosina järjestetty maailmanmestaruuskilpailut niille soutuluokille, jotka eivät kuulu olympiaohjelmaan. Suomessa soudun maailmanmestaruuskilpailut on järjestetty kerran, vuonna 1995 Tampereen Kaukajärvellä.
Kilpailupaikat

| Numero | Vuosi | Kaupunki | Maa | Kisapaikka | Ajankohta |
| --- | --- | --- | --- | --- | --- |
| 1 | 1962 | Luzern | Sveitsi | Rotsee |  |
| 2 | 1966 | Bled | Jugoslavia |  |  |
| 3 | 1970 | St. Catharines | Kanada |  |  |
| 4 | 1974 | Luzern | Sveitsi | Rotsee |  |
| 5 | 1975 | Nottingham | Yhdistynyt kuningaskunta | Holme Pierrepont |  |
| 6 | 1976 | Villach | Itävalta |  |  |
| 7 | 1977 | Amsterdam | Alankomaat | Bosbaan |  |
| 8 | 1978 | Hamilton | Uusi-Seelanti | Lake Karapiro |  |
| 9 | 1979 | Bled | Jugoslavia |  |  |
| 10 | 1980 | Hazewinkel | Belgia |  |  |
| 11 | 1981 | München | Länsi-Saksa |  |  |
| 12 | 1982 | Luzern | Sveitsi | Rotsee |  |
| 13 | 1983 | Duisburg | Länsi-Saksa | Regattabahn Duisburg |  |
| 14 | 1984 | Montreal | Kanada |  |  |
| 15 | 1985 | Mechelen | Belgia | Regattastrecke Hazewinkel |  |
| 16 | 1986 | Nottingham | Yhdistynyt kuningaskunta | Holme Pierrepont |  |
| 17 | 1987 | Kööpenhamina | Tanska | Bagsvaerd-See |  |
| 18 | 1988 | Milano | Italia |  |  |
| 19 | 1989 | Bled | Jugoslavia |  |  |
| 20 | 1990 | Tasmania | Australia | Lake Barrington | 10.–11. huhtikuuta |
| 21 | 1991 | Wien | Itävalta | Neue Donau | 24.–25. elokuuta |
| 22 | 1992 | Montreal | Kanada |  |  |
| 23 | 1993 | Račice | Tšekki | Ruderkanal Račice | 8.–9. toukokuuta |
| 24 | 1994 | Indianapolis | Yhdysvallat | Eagle Creek | 17.–18. syyskuuta |
| 25 | 1995 | Tampere | Suomi | Kaukajärvi | 25.–27. elokuuta |
| 26 | 1996 | Motherwell | Yhdistynyt kuningaskunta | Strathclyde Country Park | 5.–11. elokuuta |
| 27 | 1997 | Aiguebelette | Ranska | Lac d'Aiguebelette | 31. elokuuta – 7. syyskuuta |
| 28 | 1998 | Köln | Saksa | Fühlinger See | 6.–13. syyskuuta |
| 29 | 1999 | St. Catherines | Kanada |  | 22.–29. elokuuta |
| 30 | 2000 | Zagreb | Kroatia | Jarun-See | 1.–6. elokuuta |
| 31 | 2001 | Luzern | Sveitsi | Rotsee | 19.–26. elokuuta |
| 32 | 2002 | Sevilla | Espanja | Guadalquivir | 15.–22. syyskuuta |
| 33 | 2003 | Milano | Italia | Idroscalo | 24.–31. elokuuta |
| 34 | 2004 | Banyoles | Espanja | Banyoles-See | 27. heinäkuuta – 1. elokuuta |
| 35 | 2005 | Gifu, Nagoya | Japani |  | 28. elokuuta - 4. syyskuuta |
| 36 | 2006 | Eton | Yhdistynyt kuningaskunta | Dorney Lake | 20.–27. elokuuta |
| 37 | 2007 | München | Saksa | Regattastrecke Oberschleißheim | 26. elokuuta – 2. syyskuuta |
| 38 | 2008 | Ottensheim | Itävalta | Donau-Nebenarm | 22.–27. heinäkuuta |
| 39 | 2009 | Poznań | Puola | Jezioro Maltańskie | 23.–30. elokuuta |
| 40 | 2010 | Hamilton | Uusi-Seelanti | Lake Karapiro |  |
| 41 | 2011 | Bled | Slovenia |  |  |
| 42 | 2012 | Plovdiv | Bulgaria |  |  |
| 43 | 2013 | Chungju | Etelä-Korea |  |  |
| 44 | 2014 | Amsterdam | Alankomaat |  | 24.–31. elokuuta |
| 45 | 2015 | Aiguebelette-le-Lac | Ranska | Lac d'Aiguebelette | 30. elokuuta – 6. syyskuuta |
| 46 | 2016 | Rotterdam | Alankomaat |  |  |
| 47 | 2017 | Sarasota | Yhdysvallat |  |  |
| 48 | 2018 | Plovdiv | Bulgaria |  |  |
| 49 | 2019 | Ottensheim | Itävalta |  |  |
Sovellustason kehystys

Sovellustason kehystys (engl. Application Level Framing, ALF) on tiedonsiirtoprotokollan suunnitteluperiaate pakettiverkkoja varten. Periaatteen mukaan sovellus jakaa itse datan sopivanmittaisiin kehyksiin (ADU, Application Data Unit), joiden uudelleenlähetyksestä se pystyy huolehtimaan optimaalisella tavalla. Sovellus voi myös toipua kehysten häviämisestä muilla tavoin (esimerkiksi puheensiirrossa käytettävät koodekit voivat täydentää puuttuvan kehyksen).
Periaatteen esittivät David Clark ja David Tennenhouse konferenssiartikkelissa "Architectural Considerations for a New Generation of Protocols" vuonna 1990.
Annapolis Royal

| Annapolis Royal |
| --- | --- |
 Fort Anne, näkymä merelle
 lippu
 Annapolis Royal
 Koordinaatit: 44°44′30″N, 65°30′55″W 
Valtio:  Kanada
Provinssi:  Nova Scotia
Piirikunta:  Annapolis
Perustettu:  1605
Pinta-ala:  
 – Kokonaispinta-ala:  2,04 km²
Väkiluku (2011):  481
 – Väestötiheys:  235,8 as./km²
 
 www.annapolisroyal.com 
Infobox OKVirheellinen NIMI-arvo: 
Annapolis Royal ([ɘnæ'pɘlis roiɘl]) on pieni kaupunki Kanadan Nova Scotian länsiosassa. Kaupungissa on 481 asukasta (vuonna 2011) ja sen pinta-ala on 2,04 neliökilometriä.
Ranskalaiset siirtolaiset perustivat sen nimellä Port Royal vuonna 1605, jolloin siitä tuli ensimmäinen ranskalainen siirtokunta Pohjois-Amerikassa. Se on myös Kanadan vanhin kaupunki ja täten suosittu matkailukohde. Englantilaiset valtasivat kaupungin vuonna 1710. Kaupungissa sijaitsee satama, saha ja omenaviljelmiä.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin kotisivut (englanniksi)
Vuorovesivoimala Annapolis Royalissa
Suomirokkia 7

| Suomirokkia 7 Eri esittäjiä |
| --- | --- | --- |

Kokoelmalevyn tiedot
 Julkaistu: 2002
 Tyylilaji: Suomirock
 Levy-yhtiö: Poko Rekords
Suomirokkia-sarjan muut julkaisut
| Suomirokkia 6 2001 | Suomirokkia 7 2002 | Suomirokkia 8 2003 |
Suomirokkia 7 (38 unohtumatonta suomirokkihittiä) on samannimisen, Poko Rekordsin julkaiseman, kokoelmalevysarjan seitsemäs osa. Se julkaistiin vuonna 2002.
Albumi saavutti platinalevyn rajan vuonna julkaisuvuonnaan 2002.
Kappaleet

CD1:
Anssi Kela: "Puistossa" (feat. Alexandra)
Neljä Ruusua: "Valuva taivas"
Tehosekoitin: "Pyydä tähdet taivaalta"
Jore Marjaranta: "Miten pelko lähtee"
Zen Café: "Todella kaunis"
Guava: "Galaksi"
The Rasmus: "Heartbreaker"
Tiktak: "Lopeta"
HIM: "Heartache Every Moment"
The 69 Eyes: "Dance d'Amour"
Movetron: "Romeo ja Julia"
Nylon Beat: "Anna mulle"
Leevi and the Leavings: "Poika nimeltä Päivi"
Yö: "Särkyvää"
Tommi Läntinen & Via Dolorosa: "Via Dolorosa"
Apulanta: "Viivakoodit"
Lumo: "Vesivehmaan jencca"
Kaupunginorkesteri: "Hän lähtee"
Jonna Tervomaa: "Tänään lähdetään"
Popeda: "Kaasua, komisaario Peppone"
CD2:
Pauli Hanhiniemen Perunateatteri: "Siipeen jos sain"
Pate Mustajärvi, Jorma Kääriäinen, Harri Marstio & Topi Sorsakoski: "Mä elän vieläkin"
Hannu Savo & Kamiina: "Rakkauden valo"
Neumann: "Naiselleni"
Sir Elwoodin hiljaiset värit: "Perunamaa"
Miljoonasade: "Lapsuuden sankarille"
Arto Tamminen: "Neljän ruuhka"
Hassisen Kone: "Tällä tiellä"
Ville Leinonen & Valumo: "Kultainen laulu"
Mamba: "Sä onneni oot"
CMX: "Kultanaamio"
Freud Marx Engels & Jung: "Särkynytsydämiset (viekää minut baariin)"
Ultra Bra: "Minä suojelen sinua kaikelta"
Maija Vilkkumaa: "Prinsessa Jää"
J. Karjalainen ja Mustat lasit: "Sankarit"
Juice Leskinen: "Norjalainen villapaita"
Eppu Normaali: "Vihreän joen rannalla"
Dave Lindholm: "Pieni ja hento ote"